**มิติที่ 2 การบริหารราชการเพื่อป้องกันการทุจริต**

**2.1 การแสดงเจตจำนงทางการเมืองในการต่อต้านการทุจริตของผู้บริหาร**

**1. กิจกรรม “ประกาศเจตจำนงต่อต้านการทุจริตของผู้บริหารเทศบาลตำบลหนองแก”**

**2. หลักการและเหตุผล**

คณะกรรมการ ป.ป.ช. ได้จัดทำยุทธศาสตร์ชาติว่าด้วยการป้องกันและปราบปรามการทุจริตมาแล้ว 3 ฉบับ ปัจจุบันที่ใช้อยู่เป็นฉบับที่ 3 เริ่มจากปี พ.ศ. 2560 จนถึงปี พ.ศ. 2564 ซึ่งมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาด ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ 50 ในปี พ.ศ. 2564 ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชน ต้องมีพฤติกรรมแตกต่างจากที่เป็นอยู่ในปัจจุบัน ไม่ใช้ตำแหน่งหน้าที่ในทางทุจริตประพฤติมิชอบ โดยได้กำหนดยุทธศาสตร์การดำเนินงานออกเป็น 6 ยุทธศาสตร์ ดังนี้

ยุทธศาสตร์ที่ 1 สร้างสังคมที่ไม่ทนต่อการทุจริต

ยุทธศาสตร์ที่ 2 ยกระดับเจตจำนงทางการเมืองในการต่อต้านการทุจริต

ยุทธศาสตร์ที่ 3 สกัดกั้นการทุจริตเชิงนโยบาย

ยุทธศาสตร์ที่ 4 พัฒนาระบบป้องกันการทุจริตเชิงรุก

ยุทธศาสตร์ที่ 5 ปฏิรูปกลไกและกระบวนการปราบปรามการทุจริต

ยุทธศาสตร์ที่ 6 ยกระดับคะแนนดัชนีการรับรู้การทุจริต (Corruption Perception Index : CPI)

องค์กรปกครองส่วนท้องถิ่นเป็นหน่วยงานของรัฐภายใต้โครงสร้างการจัดระเบียบบริหารราชการ ตามหลักการกระจายอำนาจการปกครอง ที่มุ่งเน้นการกระจายอำนาจจากส่วนกลางลงสู่ท้องถิ่นและเป็นกลไกหนึ่งในการส่งเสริมการปกครองในระบอบประชาธิปไตย เป็นหน่วยงานหลักในการจัดทำบริการสาธารณะและกิจกรรมสาธารณะเพื่อประโยชน์ของประชาชนในท้องถิ่น การพัฒนาองค์กรปกครองส่วนท้องถิ่นให้เกิดความยั่งยืนรัฐจะต้องให้ความเป็นอิสระแก่องค์กรปกครองส่วนท้องถิ่นโดยยึดหลักแห่งการปกครองตนเองตามเจตนารมณ์ของประชาชนในท้องถิ่น และส่งเสริมให้องค์กรปกครองส่วนท้องถิ่นเป็นหน่วยงานหลักในการจัดทำบริการสาธารณะ รวมทั้งมีส่วนร่วมในการตัดสินใจแก้ไขปัญหาในระดับพื้นที่ ส่วนการกำกับดูแลองค์กรปกครองส่วนท้องถิ่นจะทำได้เท่าที่จำเป็นตามกรอบกฎหมายกำหนด และต้องเป็นไปเพื่อการคุ้มครองประโยชน์ของประชาชนในท้องถิ่น

ทั้งนี้ ต้องยอมรับว่าปัญหาการทุจริตในองค์กรปกครองส่วนท้องถิ่นเป็นเรื่องที่มีคำครหา ที่ได้สร้างความขมขื่นใจให้แก่คนทำงานในองค์กรปกครองส่วนท้องถิ่นมาเป็นเวลาช้านาน ซึ่งหากพิจารณาจำนวนขององค์กรปกครองส่วนท้องถิ่นประกอบกับมีปัจจัยนานัปการที่คอยยั่วยวนใจ บั่นทอนความมีคุณธรรม จริยธรรม ซื่อสัตย์สุจริต ของคนทำงานราชการส่วนท้องถิ่นส่วนให้เหือดหายไป และหากจะว่ากันไปแล้ว เรื่องในทำนองเดียวกันนี้ ก็สามารถเกิดขึ้นกับคนทำงานในหน่วยงานราชการอื่นได้เช่นเดียวกัน เพียงแต่คนทำงาน ในองค์กรปกครองส่วนท้องถิ่นมีจำนวนมาก และมากกว่าคนทำงานในหน่วยราชการอื่น ๆ จึงมีโอกาสหรือความเป็นไปได้สูงที่คนทำงานในท้องถิ่น อาจต้องถูกครหาในเรื่องการใช้อำนาจหน้าที่โดยมิชอบมากกว่า แม้ว่าโอกาสหรือช่องทางที่คนทำงาน ในท้องถิ่นจะใช้อำนาจให้ออกนอกลู่นอกทาง จะมีได้ไม่มากเท่ากับที่คนทำงานในหน่วยงานราชการอื่น และมูลค่าของความเสียหายของรัฐ ที่คนทำงานในองค์กรปกครองส่วนท้องถิ่นได้ก่อให้เกิดขึ้นก็อาจเป็นแค่เศษผงธุลี ของความเสียหายที่เกิดจากการทุจริตของคนนอกองค์กรปกครองส่วนท้องถิ่น

ดังนั้น จึงมีความจำเป็นที่ผู้บริหารองค์กรปกครองส่วนท้องถิ่นต้องแสดงเจตจำนงทางการเมืองในการต่อต้านการทุจริตอย่างเห็นชัดเป็นรูปธรรม ด้วยการจัดทำแผนปฏิบัติการป้องกันการทุจริต ส่งเสริมให้องค์กรปกครองส่วนท้องถิ่นบริหารงานด้วยความโปร่งใส มีความเข้มแข็งในการบริหารราชการตามหลักการบริหารกิจการบ้านเมืองที่ดีหรือหลักธรรมาภิบาล บังเกิดประโยชน์สุขแก่ประชาชน และยกระดับมาตรฐานในการป้องกันการทุจริตขององค์กรตนเองต่อไปให้ครอบคลุมพื้นที่ทั่วประเทศต่อไป

**3. วัตถุประสงค์**

เพื่อแสดงเจตจำนงทางการเมืองในการต่อต้านการทุจริตของผู้บริหารเทศบาลตำบลหนองแกด้วยการจัดทำแผนป้องกันการทุจริตในองค์กรที่บริหาร

**4. เป้าหมาย/ผลผลิต**

4.1 ประกาศเจตจำนงการต่อต้านการทุจริตของผู้บริหาร อย่างน้อย 1 ฉบับ

4.2 มีการประกาศเจตจำนงการต่อต้านการทุจริตของผู้บริหารต่อสาธารณะชน อย่างน้อย 1 ครั้ง

4.2 แผนปฏิบัติการป้องกันการทุจริตขององค์กรปกครองส่วนท้องถิ่น 4 ปี

**5. พื้นที่ดำเนินการ**

เทศบาลตำบลหนองแก

**6. วิธีดำเนินการ**

6.1 ประกาศเจตจำนงทางการเมืองในการต่อต้านการทุจริตของผู้บริหารเทศบาลตำบลหนองแก

6.2 ประชุมหน่วยงาน/บุคคลที่เกี่ยวข้อง

6.3 จัดตั้งคณะทำงานการจัดทำแผนปฏิบัติการป้องกันการทุจริต

6.4 ประชุมคณะทำงานจัดทำแผนปฏิบัติการป้องกันการทุจริต

6.5 จัดทำแผนปฏิบัติการป้องกันการทุจริต

6.6 ประกาศใช้แผนปฏิบัติการป้องกันการทุจริต

6.7 ดำเนินการตามแผนปฏิบัติการป้องกันการทุจริต

6.8 รายงานผลการดำเนินงาน

**7. ระยะเวลาดำเนินการ**

3 ปี (ปีงบประมาณ พ.ศ. 2562 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

สำนักปลัดเทศบาล เทศบาลตำบลหนองแก

**10. ตังชี้วัด/ผลลัพธ์**

**10.1 ผลผลิต**

- มีประกาศเจตจำนงการต่อต้านการทุจริตของผู้บริหาร อย่างน้อย 1 ฉบับ

- มีการประกาศเจตจำนงการต่อต้านการทุจริตของผู้บริหารต่อสาธารณะชน อย่างน้อย 1 ครั้ง

- มีแผนปฏิบัติการป้องกันการทุจริตขององค์กรปกครองส่วนท้องถิ่น 4 ปี จำนวน 1 ฉบับ

**10.2 ผลลัพธ์**

- การบริหารราชการของเทศบาลตำบลหนองแกมีความโปร่งใส สามารถป้องกันการทุจริตของบุคลากรองค์กรปกครองส่วนท้องถิ่นได้

- ลดข้อร้องเรียนการดำเนินงานของเทศบาลตำบลหนองแก

**2.2 มาตรการสร้างความโปร่งใสในการปฏิบัติราชการ**

**2.2.1 สร้างความโปร่งใสในการบริหารงานบุคคลให้เป็นไปตามหลักคุณธรรม ทั้งในเรื่องการบรรจุแต่งตั้ง โยกย้าย โอน เลื่อนตำแหน่ง/เงินเดือน และการมอบหมายงาน**

**1. กิจกรรม “สร้างความโปร่งใสในการพิจารณาเลื่อนขั้นเงินเดือน”**

**2. หลักการและเหตุผล/ที่มาของโครงการ**

การพิจารณาความดีความชอบหรือการพิจารณาเลื่อนขั้นเงินเดือน เป็นกระบวนการหนึ่งของการบริหารผลการปฏิบัติราชการซึ่งใช้หลักการการให้รางวัลเป็นแรงจูงใจให้ผู้ปฏิบัติงานเกิดแรงกระตุ้นในการพัฒนาผลงาน ซึ่งนายกเทศมนตรีตำบลหนองแกได้ให้ความสำคัญในเรื่องการพิจารณาความดีความชอบหรือการพิจารณาเลื่อนขั้นเงินเดือนเป็นเรื่องลำดับต้นๆ ของเรื่องการบริหารงานบุคคล โดยเฉพาะอย่างยิ่งเรื่องการใช้ดุลพินิจของผู้บังคับบัญชาในการประเมินผลการปฏิบัติราชการของผู้ใต้บังคับบัญชา ประกอบกับประกาศคณะกรรมการพนักงานเทศบาล จังหวัดขอนแก่น เรื่อง หลักเกณฑ์และเงื่อนไขเกี่ยวกับการบริหารงานบุคคล ของพนักงานเทศบาล พ.ศ. 2545 ลงวันที่ 25 เดือนพฤศจิกายน พ.ศ. 2545 ได้กำหนดให้นายกเทศมนตรีแต่งตั้งคณะกรรมการพิจารณาเลื่อนขั้นเงินเดือนพนักงานเทศบาล ด้วยเหตุผลนี้เองจึงเป็นที่มาของกิจกรรมการสร้างความโปร่งใสในการพิจารณาเลื่อนขั้นเงินเดือน

**3. วัตถุประสงค์**

เพื่อให้การบริหารงานบุคคลด้านการเลื่อนขั้นเงินเดือนมีความโปร่งใส เป็นธรรมและสามารถตรวจสอบได้

**4. เป้าหมาย/ผลผลิต**

พนักงานเทศบาล เทศบาลตำบลหนองแก

**5. พื้นที่ดำเนินการ**

เทศบาลตำบลหนองแก

**6. วิธีดำเนินการ**

6.1 แต่งตั้งคณะกรรมการกลั่นกรองการประเมินผลการปฏิบัติราชการของพนักงานเทศบาลโดยแต่งตั้งปลัดเทศบาลเป็นประธานกรรมการ และหัวหน้าส่วนราชการเป็นกรรมการ และพนักงานเทศบาลที่รับผิดชอบ งานการเจ้าหน้าที่เป็นเลขานุการ

6.2 แต่งตั้งคณะกรรมการพิจารณาเลื่อนขั้นเงินเดือนพนักงานเทศบาล โดยประกอบด้วย ประธานกรรมการ หัวหน้าส่วนและผู้บริหารสถานศึกษาเป็นกรรมการ และข้าราชการองค์การบริหารส่วนจังหวัด ที่รับผิดชอบงานการเจ้าหน้าที่เป็นเลขานุการ

6.3 ประชุมคณะกรรมการกลั่นกรองการประเมินผลการปฏิบัติราชการของพนักงานเทศบาล เพื่อกลั่นกรองการประเมินผลการปฏิบัติราชการที่ผู้บังคับบัญชาได้พิจารณาไว้โดยเจ้าหน้าที่ให้คำปรึกษาและเสนอความเห็นเกี่ยวกับมาตรฐานและความเป็นธรรมของการประเมินผลการปฏิบัติราชการ

6.4 คณะกรรมการพิจารณากลั่นกรองการประเมินผลการปฏิบัติราชการของพนักงานเทศบาล รวบรวมและเสนอผลการพิจารณากลั่นกรองการประเมินผลการปฏิบัติราชการให้แก่คณะกรรมการพิจารณาเลื่อนขั้นเงินเดือนพนักงานเทศบาล

6.5 คณะกรรมการพิจารณาเลื่อนขั้นเงินเดือนพนักงานเทศบาลพิจารณาทบทวนผลการพิจารณา การประเมินผลการปฏิบัติราชการตามที่คณะกรรมการกลั่นกรองการประเมินผลการปฏิบัติราชการของพนักงานเทศบาลเสนอมา โดยใช้หลักเกณฑ์ตามที่กำหนดไว้ในประกาศคณะกรรมการพนักงานเทศบาลจังหวัดขอนแก่น จังหวัดขอนแก่น เรื่อง หลักเกณฑ์และเงื่อนไขเกี่ยวกับการบริหารงานบุคคลของพนักงานเทศบาล พ.ศ. 2545 ลงวันที่ 25 เดือนพฤศจิกายน พ.ศ. 2545

**7. ระยะเวลาดำเนินการ**

ช่วงระยะเวลา มีนาคม - เมษายน และ กันยายน - ตุลาคม

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

งานการเจ้าหน้าที่ เทศบาลตำบลหนองแก

**10. ตัวชี้วัด/ผลลัพธ์**

มีการพิจารณาเลื่อนขั้นเงินเดือนที่โปร่งใส เป็นธรรม ตรวจสอบได้

**ลำดับที่ 2**

**1. ชื่อโครงการ : มาตรการออกคำสั่งมอบหมายของนายกเทศมนตรี ปลัดเทศบาล และหัวหน้าส่วนราชการ**

**2. หลักการและเหตุผล**

เทศบาลตำบลหนองแก เป็นหน่วยงานบริหารราชการองค์กรปกครองส่วนท้องถิ่นรูปแบบหนึ่งที่มีอำนาจหน้าที่ในการจัดทำบริการสาธารณะให้แก่ประชาชนในท้องถิ่น ตามอำนาจหน้าที่ของเทศบาล ทั้งที่เป็นหน้าที่ ตามพระราชบัญญัติเทศบาล พ.ศ. 2496 หน้าที่ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และหน้าที่ตามกฎหมายอื่นที่กำหนดให้เทศบาลมีหน้าที่ต้องทำอีกมากมายในการให้บริการสาธารณะแก่ประชาชน ผู้มารับบริการติดต่อกับหน่วยงานต่างๆ ของเทศบาลนั้น มักจะประสบปัญหาด้านการอำนวยความสะดวกในการติดต่อราชการเนื่องจากภารกิจมีมากมาย ไปรวมอยู่กับฝ่ายผู้บริหาร ไม่มีการกระจายอำนาจ หรือมอบหมายอำนาจหน้าที่ในการสั่งการ อนุมัติ อนุญาต ไปยังหัวหน้าหน่วยงาน ระดับสำนัก กอง และฝ่ายต่าง ๆ ซึ่งเป็นอุปสรรคอย่างยิ่งต่อการให้บริการ ทำให้การบริการเกิดความล่าช้า ประชาชนไม่ได้รับความสะดวกอันอาจเป็นสาเหตุหนึ่งของการกระทำการทุจริตประพฤติมิชอบในการปฏิบัติราชการของเจ้าหน้าที่ ส่งผลให้ระบบการให้บริการภาครัฐเสื่อมประสิทธิภาพ

เพื่อให้เป็นไปตามพระราชบัญญัติเทศบาล พ.ศ. 2496 มาตรา 50 วรรคท้าย ที่กำหนดให้การปฏิบัติงานตามอำนาจหน้าที่ของเทศบาล ต้องเป็นไปเพื่อประโยชน์สุขประชาชน โดยใช้วิธีการบริหารกิจการบ้านเมืองที่ดี ตามพระราชกฤษฎีกาว่าด้วยหลักเกณฑ์ และวิธีการบริหารกิจการบ้านเมืองที่ดี พ.ศ. 2546 มาตรา 6 และมาตรา 37 ที่กำหนดให้การบริหารราชการเพื่อให้เกิดประโยชน์สุขของประชาชนและเกิดผลสัมฤทธิ์ต่อภารกิจของรัฐ ไม่มีขั้นตอนการปฏิบัติงานเกินความจำเป็น ประชาชนได้รับการอำนวยความสะดวกและได้รับการตอบสนองความต้องการ การบริหารงานมีประสิทธิภาพ คุ้มค่า ตามพระราชบัญญัติเทศบาล พ.ศ. 2496 มาตรา 48(2) เตรส ที่กำหนดให้นายกเทศมนตรี มีอำนาจหน้าที่ในการสั่ง อนุญาต และอนุมัติ เกี่ยวกับราชการของเทศบาล มาตรา 48 สัตตรส กำหนดให้นายกเทศมนตรี ควบคุมและรับผิดชอบในการบริหารกิจการของเทศบาล และเป็นผู้บังคับบัญชาพนักงานเทศบาล และลูกจ้างของเทศบาล มาตรา 48 วีสติ นายกเทศมนตรีมีอำนาจมอบหมายการปฏิบัติราชการให้แก่รองนายกเทศมนตรีที่ได้รับแต่งตั้งในการสั่งหรือการปฏิบัติราชการของนายกเทศมนตรี ได้ มาตรา 48 เอกูนวีสติ กำหนดให้ปลัดเทศบาลเป็นผู้บังคับบัญชาพนักงานเทศบาล และลูกจ้างเทศบาลรองจากนายกเทศมนตรี และรับผิดชอบควบคุมดูแลราชการประจำ ของเทศบาล ให้เป็นไปตามนโยบาย และอำนาจหน้าที่อื่น ตามที่มีกฎหมาย กำหนด หรือตามที่นายกเทศมนตรี มอบหมายประกอบกับประกาศคณะกรรมการพนักงานเทศบาลจังหวัดขอนแก่น เรื่อง หลักเกณฑ์และเงื่อนไขเกี่ยวกับการบริหารงานบุคคลของเทศบาลจังหวัดขอนแก่น

ดังนั้น เพื่อให้การบริหารราชการเป็นไปตามหลักการบริหารกิจการบ้านเมืองที่ดี ตอบสนองความต้องการของประชาชน ลดขั้นตอนการให้บริการและไม่สร้างเงื่อนไขขั้นตอนที่มีความยุ่งยาก จึงจำเป็นต้องมีมาตรการ การมอบหมายอำนาจหน้าที่ของเทศบาลขึ้น

**3. วัตถุประสงค์**

3.1 เพื่อเป็นการลดขั้นตอนการให้บริการประชาชนให้ได้รับความสะดวก รวดเร็ว เป็นธรรมตอบสนองความต้องการของประชาชน

3.2 เพื่อให้ประชาชนมีความพึงพอใจในการบริการจากหน่วยงาน

3.3 เพื่อเป็นการกระจายอำนาจการตัดสินใจในการสั่ง อนุญาต อนุมัติของผู้บริหารทุกระดับ

3.4 เพื่อป้องกันการผูกขาดอำนาจหน้าที่ในการใช้ดุลพินิจอันอาจเป็นเหตุแห่งการทุจริตและประพฤติ มิชอบในตำแหน่งหน้าที่ราชการ

**4. เป้าหมาย/ผลผลิต**

จัดทำคำสั่งมอบหมายงานของนายกเทศมนตรี ปลัดเทศบาล และหัวหน้าส่วนราชการ จำนวน 4 ฉบับ ประกอบด้วย นายกเทศมนตรีมอบหมายให้รองนายกเทศมนตรี นายกเทศมนตรีมอบหมายให้ปลัดเทศบาล รองปลัดเทศบาล และหัวหน้าส่วนราชการ ปลัดเทศบาลมอบหมายให้รองปลัดเทศบาล และปลัดเทศบาลมอบหมายให้หัวหน้าส่วนราชการ

**5. พื้นที่ดำเนินการ**

สำนักปลัดเทศบาล

**6. วิธีดำเนินการ**

6.1 ออกคำสั่งมอบหมายงานในการสั่ง อนุญาต อนุมัติ ตามกฎหมาย ระเบียบฯ ข้อบังคับและหนังสือ สั่งการ

6.2 จัดทำหนังสือแจ้งเวียนให้ทุกส่วนราชการและผู้รับมอบอำนาจให้ปฏิบัติราชการแทนรับทราบ และถือปฏิบัติ

6.3 จัดทำประกาศ ประชาสัมพันธ์ให้ประชาชนทราบ

6.4 ให้ผู้รับมอบหมายงานตามคำสั่งรายงานผลการปฏิบัติงานตามคำสั่งที่ได้รับมอบหมายในทุกเดือน

**7. ระยะเวลาดำเนินการ**

ปีงบประมาณ พ.ศ. 2562 – 2564

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

สำนักปลัดเทศบาล

**10. ตังชี้วัด/ผลลัพธ์**

**10.1 ผลผลิต**

มีคำสั่งมอบหมายงานให้ผู้ที่เกี่ยวข้องปฏิบัติราชการแทน จำนวนไม่น้อยกว่า 4 ฉบับ

**10.2 ผลลัพธ์**

- ประชาชนมีความพึงพอใจในบริการที่ได้รับอยู่ในระดับดี

- ประชาชนได้รับความสะดวก และลดการผูกขาดอำนาจหน้าที่อันเป็นช่องทางแห่งการทุจริต

**2.2.2 สร้างความโปร่งใสในการบริหารการเงิน งบประมาณ การจัดการพัสดุ การใช้ประโยชน์ในทรัพย์สิน ของทางราชการ โดยยึดถือและปฏิบัติให้เป็นไปตามกฎหมาย ระเบียบ กฎเกณฑ์ที่เกี่ยวข้องอย่างเคร่งครัด**

**1. กิจกรรม “ควบคุมการเบิกจ่ายเงินตามเทศบัญญัติงบประมาณรายจ่ายประจำปี”**

**2. หลักการและเหตุผล**

เพื่อให้การบันทึกบัญชี การจัดทำทะเบียนคุมเงินรายจ่ายขององค์กรปกครองส่วนท้องถิ่นเป็นแนวทางเดียวกันและสอดคล้องกับการปฏิบัติงานในระบบบัญชีคอมพิวเตอร์ขององค์กรปกครองส่วนท้องถิ่นจึงมีกิจกรรมควบคุมให้บุคลากร ฝ่ายบัญชี กองคลัง เทศบาลตำบลหนองแก จัดทำทะเบียนคุมเงินรายจ่าย ให้ความรู้ความเข้าใจในการปฏิบัติ ทำให้เกิดความคุ้มค่าและมีประสิทธิภาพลดข้อผิดพลาดในการเบิกจ่ายเงินตามเทศบัญญัติงบประมาณรายจ่ายประจำปี และดำเนินงานตามขั้นตอนของระเบียบประกาศกระทรวงมหาดไทยและหนังสือสั่งการที่เกี่ยวข้อง ซึ่งถือเป็นเรื่องสำคัญที่องค์กรปกครองส่วนท้องถิ่นจะต้องทำตามกฎหมาย ระเบียบ และมีความจำเป็นต่อการบริหารงานของเทศบาลตำบลหนองแก

**3. วัตถุประสงค์**

3.1 เพื่อให้บุคลากรฝ่ายบัญชี กองคลัง มีความรู้ความเข้าใจในการปฏิบัติตามระเบียบ ประกาศและหนังสือที่เกี่ยวข้อง

3.2 เพื่อลดข้อผิดพลาดในการปฏิบัติงาน ที่อาจจะทำให้เกิดความเสียหายแก่ทางราชการ

**4. เป้าหมาย/ผลผลิต**

บุคลากรฝ่ายบัญชี กองคลัง เทศบาลตำบลหนองแก

**5. พื้นที่ดำเนินการ**

กองคลัง เทศบาลตำบลหนองแก

**6. วิธีดำเนินการ**

จัดทำทะเบียนคุมเงินรายจ่ายตามงบประมาณแยกหมวดรายจ่าย แยกแผนงาน แยกประเภทรายจ่ายตามงบประมาณที่ตั้งไว้

**7. ระยะเวลาดำเนินการ**

ปีงบประมาณ พ.ศ. 2562 - 2564

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

กองคลัง เทศบาลตำบลหนองแก

**10. ตัวชี้วัด/ผลลัพธ์**

10.1 บุคลากรฝ่ายบัญชี กองคลัง มีความรู้ความเข้าใจในการปฏิบัติตามระเบียบ ประกาศและหนังสือสั่งการที่เกี่ยวข้อง

10.2 ลดข้อผิดพลาดในการปฏิบัติงาน ที่อาจจะทำให้เกิดความเสียหายแก่ทางราชการ และเป็นไป ในทิศทางเดียวกัน

10.3 เกิดความคุ้มค่าและมีประสิทธิภาพในการบริหารงบงบประมาณ

**ลำดับที่ 2**

**1. ชื่อโครงการ : โครงการเผยแพร่ข้อมูลข่าวสารด้านการจัดซื้อ – จัดจ้าง**

**2. หลักการและเหตุผล/ที่มาของโครงการ**

เนื่องจากเทศบาลตำบลหนองแก มีฐานะเป็นนิติบุคคล มีอำนาจหน้าที่ในการจัดทำบริการสาธารณะ ด้วยตนเองทั้งในเรื่องการจัดหารายได้และการใช้จ่ายเงินและการบริหารงานต่างๆ ตามภารกิจและการจัดทำบริการสาธารณะ แต่ต้องเป็นไปตามอำนาจหน้าที่และกฎหมายที่กำหนดไว้ ดังนั้น การที่เทศบาลจะบริหารงาน ให้มีประสิทธิภาพและเกิดประโยชน์สูงสุดแก่ประชาชน จะต้องบริหารงานด้วยความซื่อสัตย์ สุจริต มีความโปร่งใส และสามารถตรวจสอบได้ตามหลักธรรมาภิบาล

เพื่อให้เป็นไปตามพระราชบัญญัติเทศบาล พ.ศ. 2496 มาตรา 50 วรรคท้าย ที่กำหนดให้การปฏิบัติงานตามอำนาจหน้าที่ของเทศบาลต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดีและให้คำนึงถึงการมีส่วนร่วมของประชาชนในการจัดซื้อ จัดจ้าง และการเปิดเผยข้อมูลข่าวสาร ประกอบกับมาตรา 50 (9) ที่กำหนดให้เทศบาลมีอำนาจหน้าที่อื่นตามที่กฎหมายบัญญัติให้เป็นหน้าที่ของเทศบาล ทั้งนี้ ตามพระราชบัญญัติข้อมูลข่าวสารของราชการ พ.ศ. 2540 และพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 มาตรา 23 ที่กำหนดให้การจัดซื้อจัดจ้าง ให้ส่วนราชการดำเนินการ โดยเปิดเผยและเที่ยงธรรม โดยพิจารณาถึงประโยชน์และผลเสียทางสังคมภาระต่อประชาชน คุณภาพ วัตถุประสงค์ที่จะใช้ราคาและประโยชน์ระยะยาวที่จะได้รับประกอบกัน

ดังนั้น เพื่อให้การบริหารงบประมาณของเทศบาลเป็นไปอย่างโปร่งใส ตรวจสอบได้ เกิดประสิทธิภาพและเกิดประโยชน์สูงสุดแก่ประชาชนในท้องถิ่น จึงมีความจำเป็นต้องจัดโครงการเผยแพร่ข้อมูลข่าวสารด้านการจัดซื้อ – จัดจ้าง เพื่อให้ประชาชนได้เข้าถึงข้อมูลข่าวสารเกี่ยวกับการจัดซื้อ – จัดจ้างของเทศบาล ทุกโครงการและกิจกรรม

**3. วัตถุประสงค์**

3.1 เพื่อให้ประชาชนได้รับทราบข้อมูลข่าวสารเกี่ยวกับการจัดซื้อ – จัดจ้างตามโครงการและกิจกรรมต่างๆ ของเทศบาล

3.2 เพื่อเสริมสร้างความโปร่งใสในการปฏิบัติราชการ สามารถตรวจสอบได้ตามหลักธรรมาภิบาล

3.3 เพื่อป้องกันการทุจริตในหน่วยงาน

**4. เป้าหมาย/ผลผลิต**

เผยแพร่ข้อมูลการจัดซื้อ – จัดจ้าง ตามแผนงาน/โครงการต่างๆ ของเทศบาลที่ดำเนินการตามระเบียบกระทรวงมหาดไทยว่าด้วยการพัสดุขององค์กรปกครองส่วนท้องถิ่น พ.ศ. 2535 แก้ไขเพิ่มเติม (ฉบับที่ 9) พ.ศ. 2553 จำนวน 4 ช่องทาง ได้แก่ ทางเว็บไซต์ บอร์ดประชาสัมพันธ์ หนังสือ ระบบกระจายเสียงไร้สาย

**5. พื้นที่ดำเนินการ**

เทศบาลตำบลหนองแก และชุมชนต่างๆ ภายในเขตเทศบาลตำบลหนองแก

**6. วิธีดำเนินการ**

6.1 รวบรวมข้อมูลกระบวนการจัดหาพัสดุเพื่อจัดทำประกาศ ดังนี้

- ประกาศการจัดซื้อ – จัดจ้าง

- ประกาศการกำหนดราคากลางในการจัดซื้อ – จัดจ้าง

- ประกาศกำหนดวัน เวลา สถานที่ในการตรวจรับงาน

- ประกาศวัน เวลา สถานที่ในการตรวจรับงาน

- ประกาศรายชื่อผู้ผ่านการคัดเลือกพร้อมวงเงินการจัดซื้อ – จัดจ้าง

- ประกาศวัน เวลา สถานที่ในการตรวจรับงาน

6.2 นำส่งประกาศไปเผยแพร่ประชาสัมพันธ์ตามช่องทางการประชาสัมพันธ์ของเทศบาล ได้แก่ ทางเว็บไซต์ บอร์ดประชาสัมพันธ์ ระบบกระจายเสียงไร้สาย หน่วยงานราชการ เป็นต้น

**7. ระยะเวลาดำเนินการ**

ปีงบประมาณ 2562 - 2564

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

กองคลัง เทศบาลตำบลหนองแก

**10. ตัวชี้วัด/ผลลัพธ์**

**10.1 ผลผลิต**

เผยแพร่ข้อมูลข่าวสารเกี่ยวกับการจัดซื้อจัดจ้างไม่น้อยกว่า 3 ช่องทาง

**10.2 ผลลัพธ์**

- ประชาชนได้เข้าถึงข้อมูลข่าวสารเกี่ยวกับการจัดซื้อจัดจ้างไม่น้อยกว่าร้อยละ 70 ของโครงการที่จัดซื้อ จัดจ้างทั้งหมด

- การจัดหาพัสดุเป็นไปอย่างโปร่งใส ตรวจสอบได้ทุกขั้นตอน

- สามารถลดปัญหาการร้องเรียนการทุจริตในการจัดซื้อจัดจ้างได้

**2.2.3 สร้างความโปร่งใสในการให้บริการสาธารณะ/บริการประชาชน เพื่อให้เกิดความพึงพอใจแก่ประชาชนโดยทัดเทียมกันและโดยไม่เลือกปฏิบัติ**

**1. ชื่อโครงการ/กิจกรรม/มาตรการ**

**กิจกรรมการจัดบริการสาธารณะและการบริการประชาชนเพื่อให้เกิดความพึงพอใจแก่ประชาชน โดยทัดเทียมกันและไม่เลือกปฏิบัติ**

**2. หลักการและเหตุผล**

องค์กรปกครองส่วนท้องถิ่นบริหารจัดการโดยการอำนวยความสะดวกและตอบสนองความต้องการ ของประชาชน และให้ประชาชนสามารถตรวจสอบได้ตามหลักเกณฑ์และวิธีการบริหารกิจการบ้านเมืองที่ดี โดยดำเนินการจัดตั้งศูนย์บริการร่วมหรือศูนย์บริการเบ็ดเสร็จ ณ จุดเดียว ( One Stop Service) ณ สำนักงานองค์กรปกครองส่วนท้องถิ่น เป็นศูนย์บริการประชาชนในการติดต่อ สอบถามข้อมูล ยื่นคำขออนุมัติ อนุญาต ในเรื่องที่เป็นอำนาจหน้าที่และภารกิจของเทศบาล ติดตามความคืบหน้า และแจ้งผลการดำเนินการให้ประชาชนผู้รับบริการทราบ โดยมีการปรับระบบการทำงานแต่ละกระบวนงานเพื่อให้มีระบบบริการที่เชื่อมต่อระหว่างศูนย์บริการร่วมกับหน่วยงานเจ้าของเรื่อง ทั้งในด้านเอกสาร การส่งต่องาน ระบบการรับเงิน และกำหนดระยะเวลาดำเนินการของแต่ละกระบวนงาน ใช้ระบบเทคโนโลยีสารสนเทศช่วยอำนวยความสะดวกในการปฏิบัติงาน ใช้ระบบบัตรคิวอัตโนมัติ เพื่อให้บริการตามลำดับ จัดสถานที่ สิ่งอำนวยความสะดวกอื่นๆ เพื่อให้บริการที่ดีกับประชาชน เพื่ออำนวยความสะดวกแก่ประชาชน ให้ได้รับความพึงพอใจโดยทัดเทียมกันและ ไม่เลือกปฏิบัติ

นอกจากนี้ องค์กรปกครองส่วนท้องถิ่นยังต้องบริหารจัดการสาธารณะ ตามเกณฑ์มาตรฐานการปฏิบัติราชการของกรมส่งเสริมการปกครองท้องถิ่น ได้มาตรฐานทั้ง 17 ประเด็น (ด้านถนน ทางเดิน และทางเท้า, ด้านไฟฟ้าสาธารณะ, ด้านระบบระบายน้ำ, ด้านน้ำเพื่อการบริโภค, ด้านการพัฒนาเด็กและเยาวชน, ด้านการส่งเสริมกีฬา, ด้านการส่งเสริมผู้สูงอายุ, ด้านการส่งเสริมผู้ด้อยโอกาส, ด้านงานสาธารณสุข, ด้านการส่งเสริม การพัฒนาสตรี, ด้านการส่งเสริมอาชีพ, ด้านการป้องกันและบรรเทาสาธารณภัย, ด้านการส่งเสริมศาสนา ศิลปะ วัฒนธรรม ประเพณีท้องถิ่น, ด้านการส่งเสริมการท่องเที่ยว, ด้านการจัดการทรัพยากรธรรมชาติและสิ่งแวดล้อม, ด้านศึกษา และด้านการจัดบริการสาธารณะ ตามนโยบายเร่งด่วนของรัฐบาล (การแก้ไขปัญหาไฟป่าและ หมอกควัน การกำจัดผักตบชวาและวัชพืชในแหล่งน้ำ การลดและคัดแยกขยะมูลฝอยตั้งแต่แหล่งกำเนิด การจัดการน้ำเสีย แผนพัฒนาเศรษฐกิจพอเพียง และกิจกรรมเพื่อป้องกันและแก้ไขปัญหายาเสพติดในพื้นที่) โดยในขั้นตอน กระบวนปฏิบัติภารกิจ ต้องคำนึงการอำนวยความสะดวกแก่ประชาชน สร้างความโปร่งใสในการบริการสาธารณะ ให้ประชาชนได้รับความพึงพอใจโดยทัดเทียมกันและไม่เลือกปฏิบัติ

**3. วัตถุประสงค์**

1. เพื่อมีมาตรฐานการปฏิบัติงานตามแต่ละภารกิจให้ประชาชนได้รับทราบ สร้างความโปร่งใสในการบริการสาธารณะ ให้ประชาชนได้รับความพึงพอใจโดยทัดเทียมกันไม่เลือกปฏิบัติอย่างยุติธรรม เสมอภาค

2. เพื่อเป็นการประเมินความพึงพอใจของประชาชนต่อคุณภาพการให้บริการ และนำผลมาปรับปรุง ในการให้บริการ

**4. เป้าหมาย/ผลผลิต**

ทุกสำนัก/กอง/ฝ่าย ดำเนินการปฏิบัติงานบริการสาธารณะ อย่างยุติธรรม เสมอภาคและไม่เลือกปฏิบัติ

**5. พื้นที่ดำเนินการ**

ทุกสำนัก/กอง/ฝ่าย

**6. วิธีดำเนินการ**

1. ผู้บริหารมอบนโยบาย/แนวทางในการดำเนินการเพื่อสร้างมาตรฐานในการปฏิบัติงานตามแต่ภารกิจงานบริการสาธารณะ

2. ประชุมสำนัก/กอง/ฝ่าย ที่เกี่ยวข้องกำหนดมาตรฐานการปฏิบัติงานที่โปร่งใส ยุติธรรม ไม่เลือกปฏิบัติ ตรวจสอบได้

3. จัดทำมาตรฐานการปฏิบัติงานตามแต่ภารกิจ กำหนดให้มีการแสดงขั้นตอน ระยะเวลา อัตราค่าบริการอย่างชัดเจน และกำหนดให้มีการประเมินความพึงพอใจของประชาชนต่อคุณภาพการให้บริการ

4. ประกาศเผยแพร่มาตรฐานการปฏิบัติงาน ณ ที่ทำการ เว็บไซต์ และช่องทางประชาสัมพันธ์อื่นๆ ที่ประชาชนสามารถรับทราบได้อย่างทั่วถึง

5. รายงานผลการปฏิบัติงาน ปัญหาอุปสรรค และผลการประเมินความพึงพอใจของประชาชนให้ผู้บริหารและประชาชน รับทราบ เพื่อเป็นข้อมูลประกอบการปรับปรุงในการให้บริการ

6. ประชุมสำนัก/กอง/ฝ่าย ที่เกี่ยวข้อง เพื่อดำเนินการปรับปรุงการให้บริการเพื่อสร้างความพึงพอใจ แก่ประชาชน

**7. ระยะเวลาดำเนินการ**

ปีงบประมาณ พ.ศ. 2562 - 2564

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

ทุกสำนัก/กอง/ฝ่าย เทศบาลตำบลหนองแก

**10. ตัวชี้วัด/ผลลัพธ์**

1. รายงานผลการปฏิบัติงานตามมาตรฐานปฏิบัติงานแต่ละภารกิจ และผลการประเมินความพึงพอใจ ต่อสาธารณชน

2. ประชาชนมีความพึงพอใจของต่อคุณภาพการให้บริการ ร้อยละ 80

3. ลดจำนวนข้อร้องเรียนการให้บริการสาธารณะที่ไม่เป็นธรรม เลือกปฏิบัติ

**2.3 มาตรการการใช้ดุลยพินิจและใช้อำนาจหน้าที่ให้เป็นไปตามหลักการบริหารกิจการบ้านเมืองที่ดี**

**2.3.1 มีการจัดทำแผนภูมิขั้นตอนและระยะเวลาการดำเนินการเกี่ยวกับการบริการประชาชนรายละเอียดที่เกี่ยวข้องในแต่ละขั้นตอน เปิดเผย ณ ที่ทำการและในระบบเครือข่ายสารสนเทศของเทศบาลตำบลหนองแก**

**1. ชื่อโครงการ : มาตรฐานการยกระดับการปฏิบัติหน้าที่ตามหลักการบริหารกิจการบ้านเมืองที่ดี**

**2. หลักการและเหตุผล**

พระราชกฤษฎีกาว่าด้วยหลักการบริหารจัดการบ้านเมืองที่ดี พ.ศ. 2546 มาตรา 52 กำหนดให้องค์กรปกครองส่วนท้องถิ่น จัดทำหลักเกณฑ์การบริหารกิจการบ้านเมืองที่ดี โดยอย่างน้อยต้องมีหลักเกณฑ์เกี่ยวกับการลดขั้นตอนการปฏิบัติงานการอำนวยความสะดวกและตอบสนองความต้องการของประชาชน ตลอดจนจัดให้มีการรับฟังและสำรวจความคิดเห็นของประชาชนผู้รับบริการ เพื่อปรับปรุงการบริหารงานให้สอดคล้องกับความต้องการของประชาชนมากที่สุด ประกอบกับในปีที่ผ่านมาได้มีการประเมินองค์กรปกครองส่วนท้องถิ่นที่มีการบริหารจัดการที่ดี และได้ดำเนินการตามโครงการดังกล่าวอย่างต่อเนื่องทุกปีนั้น

เพื่อกำกับให้การใช้ดุลยพินิจและใช้อำนาจหน้าที่ของบุคลากรในองค์กรปกครองส่วนท้องถิ่นเป็นไปตามหลักการบริหารกิจการบ้านเมืองที่ดีเกิดประโยชน์สุขต่อประชาชน เกิดผลสัมฤทธิ์ต่อภารกิจขององค์กร เกิดความความโปร่งใส ตรวจสอบได้ ประสิทธิภาพและความคุ้มค่า สามารถลดขั้นตอนการปฏิบัติงานและตอบสนองความต้องการของประชาชนได้อย่างแท้จริง หรืออย่างน้อยมีผลการประเมินไม่ต่ำกว่าปีที่ผ่านมา องค์กรปกครองส่วนท้องถิ่น จึงได้จัดทำมาตรการยกระดับการปฏิบัติหน้าที่ตามหลักการบริหารกิจการบ้านเมืองที่ดีเพื่อตอบสนองความต้องการของประชาชนโดยยึดกรอบแนวทางการพัฒนาการบริหารจัดการที่ดีขององค์กรปกครองส่วนท้องถิ่น

**3. วัตถุประสงค์**

1. เพื่อจัดทำมาตรฐานการยกระดับการปฏิบัติหน้าที่ตามหลักการบริหารกิจการบ้านเมืองที่ดี

2. เพื่อมีแนวทางการปฏิบัติงานเกี่ยวกับวิธีการและมาตรฐานที่ใช้ในการให้บริการ

**4. เป้าหมาย/ผลผลิต**

การใช้ดุลยพินิจและใช้อำนาจหน้าที่ของบุคลากรในเทศบาลตำบลหนองแกเป็นไปตามหลักการบริหารกิจการบ้านเมืองที่ดี

**5. พื้นที่ดำเนินการ**

เทศบาลตำบลหนองแก

**6. วิธีดำเนินการ**

1. แต่งตั้งคณะกรรมการจัดทำมาตรฐานการยกระดับการปฏิบัติหน้าที่ตามหลักการบริหารกิจการบ้านเมืองที่ดี

2. ประชุมคณะกรรมการเพื่อสำรวจงานบริการที่เทศบาลตำบลหนองแกต้องปฏิบัติ ปรับปรุงขั้นตอนและระยะเวลาในการให้บริการที่สามารถปฏิบัติได้จริงและพิจารณางานในภารกิจว่าเรื่องใดที่ผู้บังคับบัญชาสามารถมอบอำนาจการตัดสินใจเกี่ยวกับการสั่ง การอนุญาต การอนุมัติ หรือการปฏิบัติราชการใดๆ ให้แก่ผู้ใต้บังคับบัญชา

3. จัดทำแนวทางปฏิบัติเกี่ยวกับวิธีและมาตรฐานที่ใช้ในการให้บริการ

ปรับปรุงแผนผังกำหนดผู้รับผิดชอบให้เป็นปัจจุบัน

1) ปรับปรุงป้ายแสดงขั้นตอนและระยะเวลาการให้บริการแก่ประชาชน

2) จัดทำเอกสาร/แผ่นพับประชาสัมพันธ์เผยแพร่ข้อมูลข่าวสารต่างๆ

3) จัดให้มีกล่อง/ตู้รับความคิดเห็นของประชาชน

4) จัดทำ/เตรียมแบบฟอร์มคำร้องต่างๆ พร้อมตัวอย่างการกรอกแบบฟอร์มทุกงานบริการ

5) จัดทำคำสั่งการให้บริการประชาชนนอกเวลาราชการ โดยจัดให้มีการให้บริการแก่ประชาชนทั้งเวลาทำการ ช่วงพักกลางวันและในวันหยุดราชการ

5) การมอบอำนาจการตัดสินใจ การอนุญาต การอนุมัติ การรักษาราชการแทน

4. ประกาศเปิดเผยข้อมูลและมาตรฐานการให้บริการ ขั้นตอนและระยะเวลาในการให้บริการ จัดทำแผนภูมิแสดงขั้นตอนและระยะเวลาการดำเนินการเกี่ยวกับการบริการประชาชน ณ ที่ทำการ และเว็บไซต์ของหน่วยงาน

5. ประเมินผลการปฏิบัติหน้าที่ และนำผลดังกล่าวมาปรับปรุงการปฏิบัติราชการ

6. รายงานผลการปฏิบัติงาน ความคิดเห็นและอุปสรรคต่างๆ ให้ผู้บริหารทราบ

**7. ระยะเวลาดำเนินการ**

ปีงบประมาณ พ.ศ. 2562 – 2564

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

ทุกกอง/สำนัก เทศบาลตำบลหนองแก

**10. ตัวชี้วัด/ผลลัพธ์**

1. มีแนวทางปฏิบัติเกี่ยวกับวิธีและมาตรฐานที่ใช้ในการให้บริการ

2. มีแผนภูมิแสดงข้อมูลการให้บริการ ขั้นตอนและระยะเวลาการดำเนินการเกี่ยวกับการบริการประชาชน ณ ที่ทำการ และเว็บไซต์ของหน่วยงาน

3. ประชาชนมีความพึงพอใจในการให้บริการขององค์กรปกครองส่วนท้องถิ่นเพิ่มขึ้น

**2.3.2 มีการกระจายอำนาจการตัดสินใจเกี่ยวกับการสั่ง อนุญาต อนุมัติ ปฏิบัติราชการแทนหรือการดำเนินการอื่นใดของผู้มีอำนาจในองค์กรปกครองส่วนท้องถิ่น**

**1. ชื่อโครงการ : มาตรการ การมอบอำนาจอนุมัติ อนุญาต สั่งการ เพื่อลดขั้นตอนการปฏิบัติราชการ**

**2. หลักการและเหตุผล**

การมอบหมายอำนาจหน้าที่ให้กับผู้ใต้บังคับบัญชาในการบริหารงานในด้านต่างๆภายในองค์กรนั้นก็เพื่อเป็นการช่วยเพิ่มประสิทธิภาพของการปฏิบัติงานให้เกิดความคล่องตัว รวดเร็ว ซึ่งการพิจารณาเลือก/มอบหมายภารกิจและขอบข่ายของความรับผิดชอบที่จะมอบหมายให้ผู้ใต้บังคับบัญชา จะพิจารณาถึงความสำคัญ คุณสมบัติ ความรู้ ความสามารถในการที่จะดำเนินการเรื่องนั้นเป็นอย่างดี ด้วยความรอบคอบและเหมาะสม เพื่อให้การบริหารงานก่อให้เกิดประโยชน์สูงสุดแก่ราชการ

ดังนั้น การดำเนินการของหน่วยงานต้องมีการปรับให้เข้ากับสภาพสังคมและทันต่อสถานการณ์ที่การบริหารราชการต้องเป็นไปเพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ ความมีประสิทธิภาพ ความคุ้มค่าในเชิงภารกิจ แห่งรัฐ การลดขั้นตอนการปฏิบัติงาน การกระจายอำนาจการตัดสินใจ การอำนวย ความสะดวก และการตอบสนองความต้องการของประชาชน แต่ทั้งนี้ต้องมีผู้รับผิดชอบต่อผลของงานซึ่งเป็นหลักการบริหารกิจการบ้านเมืองที่ดี

**3. วัตถุประสงค์**

เพื่อให้การบริหารราชการของเทศบาลตำบลหนองแก ภายใต้กรอบอำนาจหน้าที่ตามที่กฎหมายกำหนดให้เป็นไปอย่างมีประสิทธิภาพ รวดเร็วและเกิดประโยชน์สูงสุดแก่ราชการ

**4. เป้าหมาย**

คณะผู้บริหาร ปลัดเทศบาล รองปลัดเทศบาล หรือหัวหน้าส่วนราชการ

**5. พื้นที่ดำเนินการ**

เทศบาลตำบลหนองแก

**6. วิธีดำเนินการ**

6.1 จัดทำบันทึกเสนอเพื่อพิจารณาขออนุมัติ อนุญาต สั่งการ แต่งตั้ง มอบหมาย คณะผู้บริหาร ปลัดเทศบาล รองปลัดเทศบาล หรือหัวหน้าส่วนราชการ เพื่อลดขั้นตอนการปฏิบัติราชการ

6.2 ดำเนินการออกคำสั่งฯ

6.3 สำเนาคำสั่งฯ แจ้งคณะผู้บริหาร ปลัดเทศบาล รองปลัดเทศบาล หรือหัวหน้าส่วนราชการทุกส่วน ที่ได้รับมอบหมายทราบ

**7. ระยะเวลาดำเนินการ**

ปีงบประมาณ พ.ศ. 2562 - 2564

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

ส่วนราชการทุกส่วน

**10. ตัวชี้วัด/ผลลัพธ์**

การบริหารราชการ การดำเนินงาน การปฏิบัติงานเกิดความคล่องตัวและรวดเร็ว ตลอดจนการอำนวยความสะดวกและการให้บริการประชาชน/บริการสาธารณะได้อย่างมีประสิทธิภาพ

**2.4 การเชิดชูเกียรติแก่หน่วยงาน/บุคคลในการดำเนินกิจการ การประพฤติปฏิบัติตนให้เป็นที่ประจักษ์**

**1. ชื่อโครงการ :**  **โครงการยกย่องผู้มีคุณธรรมและจริยธรรมในการปฏิบัติราชการและให้บริการประชาชนดีเด่น**

**2. หลักการและเหตุผล**

สังคมในปัจจุบันอยู่ด้วยความเร่งรีบ แก่งแย่งแข่งขัน เพื่อความอยู่รอดในเชิงเศรษฐกิจแบบทุนนิยม ทำให้การมีคุณธรรม จริยธรรมของผู้คนเกิดความเสื่อมถอย เกิดปัญหามากมายในปัจจุบัน ไม่ว่าจะเป็นเรื่องการทุจริตทุกระดับทุกภาคส่วนรวมถึงปัญหาการก่ออาชญากรรมและอื่นๆ

เพื่อเป็นการส่งเสริมให้คนดีมีที่ยืนในสังคม สร้างแบบอย่างที่ดีแก่คนรุ่นหลัง เทศบาลตำบลหนองแก จึงจัดให้มีการยกย่อง เชิดชูเผยแพร่ ประชาสัมพันธ์และมอบรางวัลหรือประกาศเกียรติคุณแก่ผู้กระทำความดี เพื่อส่งเสริมสร้างขวัญและกำลังใจแก่คนดีเหล่านั้นให้ร่วมกันสร้างสรรค์สังคมที่มีคุณธรรม จริยธรรม ตลอดจนเป็นแบบอย่าง เพื่อปลุกกระแสการสร้างสังคมแห่งความดีอย่างเป็นรูปธรรม เนื่องจากความดีและคุณธรรม เป็นรากฐานอันสำคัญในการพัฒนาสังคม สู่ความอยู่เย็นเป็นสุข

**3. วัตถุประสงค์**

1. เพื่อยกย่องเชิดชูเกียรติแก่บุคคลที่มีความซื่อสัตย์ สุจริต มีคุณธรรม จริยธรรม

2. เพื่อยกย่องเชิดชูเกียรติแก่บุคคลที่ให้ความช่วยเหลือกิจการสาธารณะของท้องถิ่น

3. เพื่อยกย่องเชิดชูเกียรติแก่บุคคลที่ดำรงตนตามหลักเศรษฐกิจพอเพียง

4. เพื่อสร้างขวัญ กำลังใจ ตลอดจนปลุกจิตสำนึกและกระตุ้นให้ทุกภาคส่วนได้มีแบบอย่างที่ดีอันเป็น กุศโลบายหนึ่งในการปลูกจิตสำนึกให้สังคมตระหนักถึงคุณค่าแห่งความดีมากยิ่งขึ้น

**4. เป้าหมาย/ผลผลิต**

มีการยกย่องเชิดชูเกียรติแก่บุคคลที่ประพฤติปฏิบัติตนเป็นแบบอย่างที่ดี

**5. พื้นที่ดำเนินการ**

เทศบาลตำบลหนองแก

**6. วิธีดำเนินการ**

จัดให้มีการเผยแพร่ ประชาสัมพันธ์ยกย่องเชิดชูเกียรติบุคคล ที่ประพฤติปฏิบัติตนให้เป็นที่ประจักษ์ ผ่านทางสื่อช่องทางต่างๆ ได้แก่ เว็บไซต์เทศบาลตำบลหนองแก สื่อสังคม (Social Media) เป็นต้น

**7. ระยะเวลาดำเนินการ**

ปีงบประมาณ พ.ศ. 2562 – 2564

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

งานประชาสัมพันธ์ สำนักปลัดเทศบาล เทศบาลตำบลหนองแก

**10. ตัวชี้วัด/ผลลัพธ์**

บุคคลที่ได้รับการยกย่องเชิดชูเกียรติ

**2.4.2 ยกย่องเชิดชูเกียรติที่ให้ความช่วยเหลือกิจการสาธารณะหรือมีจิตสาธารณะ**

**1. ชื่อโครงการ : กิจกรรมวันแม่แห่งชาติ**

**2. หลักการและเหตุผล**

วันที่ 12 สิงหาคม เป็นวันแม่แห่งชาติ พสกนิกรปวงชนชาวไทยทั้งภาครัฐและเอกชนได้จัดงานเฉลิมฉลองพระชนมพรรษาของสมเด็จพระนางเจ้าพระบรมราชินีนารถเพื่อให้นักเรียนได้ตระหนักในพระราช กรณียกิจ และระลึกถึงพระมหากรุณาธิคุณของพระบาทสมเด็จพระนางเจ้าพระบรมราชินีนาถที่ทรงปกครองบ้านเมือง ด้วยการดูแลเอาใจใส่อย่างใกล้ชิดตลอดเวลา ทำให้ประชาชนต่างชื่นชมยินดีในพระมหากรุณาธิคุณ เป็นล้นพ้น ได้เป็นแม่ของทุกคนทั้งประเทศที่คอยให้ความรักและความอบอุ่นลูกอย่างต่อเนื่อง ทางโรงเรียนจึงได้จัดกิจกรรมขึ้นเพื่อนักเรียนได้แสดงความรัก เคารพต่อมารดาผู้มีพระคุณ เพื่อให้เกิดความผูกพันธ์ระหว่างแม่กับลูก จึงได้จัดทำโครงการจัดงานวันแม่แห่งชาติขึ้น

**3. วัตถุประสงค์**

3.1 เพื่อจัดกิจกรรมพระราชกรณียกิจของสมเด็จพระนางเจ้าพระบรมราชินีนาถ และระลึกถึงพระมหากรุณาธิคุณของสมเด็จพระนางเจ้าพระบรมราชินีนาถ ในฐานะแม่ของแผ่นดิน ผู้ทรงมีพระมหากรุณาธิคุณ ต่อปวงชนขาวไทย

3.2 เพื่อให้นักเรียนได้แสดงความเคารพต่อมารดาผู้มีพระคุณ และตระหนักถึงหน้าที่ของลูกที่พึงมี

ต่อแม่

3.3 เพื่อให้นักเรียนได้ทำกิจกรรมร่วมกันระหว่างแม่กับลูก เพื่อให้เกิดความผูกพันระหว่างแม่กับลูก

3.4 เพื่อให้สังคมได้ตระหนักถึง บทบาท และพระคุณของแม่ที่มีต่อครอบครัว สังคม และ

ประเทศชาติ

3.5 เพื่อประกาศเกียรติคุณแม่ดีเด่น เป็นแบบอย่างในการอบรมดูและบุตรหลาน

**4. เป้าหมาย**

นักเรียนโรงเรียนเทศบาลหนองแก จำนวน 300 คน

พนักงานครูเทศบาล และพนักงานจ้าง จำนวน 25 คน

**5. พื้นที่ดําเนินการ**

โรงเรียนเทศบาลหนองแก

**6. วิธีดําเนินการ**

6.1 วางแผนการจัดกิจกรรม

6.2 ขออนุมัติดำเนินกิจกรรม

6.3 ดําเนินการตามกำหนดการ

6.4 ประเมินผลการดำเนินงาน และสรุปรายงาน

**7.ระยะเวลาดําเนินการ**

ปีงบประมาณ 2562 – 2564

**8. งบประมาณการดําเนินการ**

ไม่ใช้งบประมาณ

**9. ผู้รับผิดชอบ**

โรงเรียนเทศบาลหนองแก

**10. ตัวชี้วัด/ผลลัพธ์**

10.1 นักเรียนได้รู้จักพระราชกรณียกิจ และระลึกถึงพระมหากรุณาธิคุณสมเด็จพระนางเจ้า

พระบรมราชินีนาถ

10.2 นักเรียนได้แสดงความเคารพต่อมารดาผู้มีพระคุณ และได้ทำกิจกรรมร่วมกันระหว่าง

แม่กับลูก เกิดความผูกพันธ์ระหว่างแม่กับลูก

10.3 แม่ผู้ได้รับการเชิดชูเกียรติให้เป็นแม่ดีเด่นเกิดความภาคภูมิใจ และมีกำลังใจในการอบรม

สั่งสอนลูกให้เป็นคนดีของสังคมต่อไป

**ลำดับที่ 2**

**1. ชื่อโครงการ :**  **โครงการส่งเสริมพัฒนาสตรี**

**2. หลักการและเหตุผล**

สังคมในปัจจุบันอยู่ด้วยความเร่งรีบ แก่งแย่งแข่งขัน เพื่อความอยู่รอดในเชิงเศรษฐกิจแบบทุนนิยม ทำให้การมีคุณธรรม จริยธรรมของผู้คนเกิดความเสื่อมถอย เกิดปัญหามากมายในปัจจุบัน ไม่ว่าจะเป็นเรื่องการทุจริตทุกระดับทุกภาคส่วนรวมถึงปัญหาการก่ออาชญากรรมและอื่นๆ

เพื่อเป็นการส่งเสริมให้คนดีมีที่ยืนในสังคม สร้างแบบอย่างที่ดีแก่คนรุ่นหลัง เทศบาลตำบลหนองแก จึงจัดให้มีการส่งเสริมพัฒนาสตรี เพื่อส่งเสริมให้ร่วมกันสร้างสรรค์สังคมที่มีคุณธรรม จริยธรรม ตลอดจน เป็นแบบอย่าง ให้สตรีในเขตเทศบาลตำบลหนองแกได้มีบทบาทหน้าที่เพิ่มขึ้น และพัฒนาสังคมสู่ความอยู่เย็น เป็นสุข

**3. วัตถุประสงค์**

1. เพื่อกระตุ้นให้เกิดความตระหนักและใช้เวลาว่างให้เกิดประโยชน์

2 .เพื่อสนับสนุนให้มีการรวมกลุ่มจัดทำกิจกรรมของกลุ่มสตรีเทศบาลตำบลหนองแก

3. เพื่อให้กลุ่มสตรีได้รู้ถึงบทบาทหน้าที่ของตนเอง

4. เพื่อให้กลุ่มสตรีได้มีการรวมกลุ่มในการพัฒนาเทศบาลหนองแก

**4. เป้าหมาย/ผลผลิต**

กลุ่มสตรีในเขตเทศบาลตำบลหนองแก

**5. พื้นที่ดำเนินการ**

เทศบาลตำบลหนองแก

**6. วิธีดำเนินการ**

1. เขียนโครงการ

2. เชิญวิทยากร 3. จัดเตรียมสถานที่อบรม เอกสาร วัสดุอื่นๆสำหรับการอบรม 4. ดำเนินโครงการตามกำหนดการ

**7. ระยะเวลาดำเนินการ**

ปีงบประมาณ พ.ศ. 2562 – 2564

**8. งบประมาณดำเนินการ**

10,000.- บาท

**9. ผู้รับผิดชอบโครงการ**

งานพัฒนาชุมชน เทศบาลตำบลหนองแก

**10. ผลที่คาดว่าจะได้รับ**

1.กลุ่มสตรีเกิดความตระหนักและใช้เวลาว่างให้เกิดประโยชน์

2.กลุ่มสตรีมีการรวมกลุ่มจัดทำกิจกรรมของกลุ่มสตรีเทศบาลตำบลหนองแก

3.กลุ่มสตรีได้รู้ถึงบทบาทหน้าที่ของตนเอง

4.กลุ่มสตรีได้มีการรวมกลุ่มในการพัฒนาเทศบาลหนองแก

**2.4.3 ยกย่องเชิดชูเกียรติที่ดำรงตนตามหลักปรัชญาของเศรษฐกิจพอเพียง**

**1. ชื่อโครงการ : โครงการประชุมคณะกรรมการชุมชน**

**2. หลักการและเหตุผล**

ปัจจุบันการพัฒนาท้องถิ่นเป็นการพัฒนาแบบมีส่วนร่วม จากสภาพปัญหาที่ประสบอยู่ การพัฒนาท้องถิ่นจะต้องมีการกำหนดนโยบาย และมีการวางแผนที่ดี อย่างไรก็ตามการดำเนินงานจะบรรลุผลสำเร็จได้ต้องได้รับการประสานงานและความร่วมมือจากประชาชนเพื่อให้สอดคล้องการพัฒนาแบบมีส่วนร่วม็น็น็้ฯ

ดังนั้นเทศบาลตำบลหนองแก ได้เล็งเห็นถึงความสำคัญในการส่งเสริมความรู้ ความเข้าใจในบทบาทหน้าที่ของคณะกรรมการชุมชน และต้องการให้คณะกรรมการชุมชนปฏิบัติหน้าที่ของตน อย่างมี ประสิทธิภาพ และเกิดประสิทธิผล จึงได้จัดทำโครงการ อบรมคณะกรรมการชุมชน และพัฒนาองค์ความรู้ ให้แก่คณะกรรมการชุมชน สำหรับนำไปปรับใช้ในการรวบรวมข้อมูล ศึกษาปัญหาและความต้องการ ของประชาชนในชุมชน เพื่อแก้ปัญหาของชุมชนด้วยตัวเอง หรือเสนอต่อหน่วยงานที่เกี่ยวข้อง ในการเข้าไปดูแลแก้ไขปัญหาต่างๆ ของประชาชนต่อไป

**3. วัตถุประสงค์**

1.เพื่ออบรมพัฒนาองค์ความรู้ให้แก่คณะกรรมการชุมชนสำหรับนำไปปรับใช้ในการปฏิบัติงานในพื้นที่

ได้อย่างมีประสิทธิภาพ

2.เพื่อส่งเสริมความรู้ และความเข้าใจในบทบาทหน้าที่ของคณะกรรมการชุมชน

3.เพื่อส่งเสริมความเป็นผู้นำของคณะกรรมการชุมชนโดยยึดหลักการมีส่วนร่วมของประชาชน ตามขบวนการประชาธิปไตย

4.เพื่อสร้างความเข้าใจให้กับประชาชน ได้ทราบถึงอำนาจหน้าที่และบทบาทของคณะกรรมการ ชุมชน

**4. เป้าหมาย**

คณะกรรมการชุมชนทั้ง 8 ชุมชน จำนวน 72 คน

คณะผู้บริหารและสมาชิก จำนวน 17 คน

เจ้าหน้าที่ จำนวน 6 คน

รวมทั้งหมด จำนวน 95 คน

**5. พื้นที่ดำเนินการ**

อาคารอเนกประสงค์เทศบาลตำบลหนองแก

**6. วิธีดำเนินการ**

งานพัฒนาชุมชน ได้ดำเนินการประชาสัมพันธ์ให้ประชาชนในเขตเทศบาลตำบลหนองแกเข้าร่วมอบรมคณะกรรมการชุมชนทั้ง 8 ชุมชน

**7. ระยะเวลาดำเนินการ**

ปีงบประมาณ พ.ศ. 2562 – 2564

**8. งบประมาณดำเนินการ**

20,000.-บาท

**9. ผู้รับผิดชอบโครงการ**

งานพัฒนาชุมชน เทศบาลตำบลหนองแก

**10. ผลที่คาดว่าจะได้รับ**

1.คณะกรรมการทราบถึงบทบาทหน้าที่ของตนเอง และสามารถปฏิบัติงานในพื้นที่ได้อย่างมี

ประสิทธิภาพ

2.ชุมชนได้ผู้นำที่รอบรู้ เสียสละ มีวิสัยทัศน์ อันจะนำมาซึ่งความเข้มแข็งและเป็นที่พึ่งของชุมชน

3.ประชาชนมีส่วนร่วมในการดำเนินงานตามระบบประชาธิปไตย และได้ทราบถึงอำนาจและบทบาท

หน้าที่ของคณะกรรมการชุมชนของตน

4.สามารถนำประสบการณ์ และความรู้ที่ได้จากการศึกษาดูงาน มาปรับใช้กับชุมชนของตนเอง

**2.5 มาตรการจัดการในกรณีได้ทราบ หรือรับแจ้งหรือตรวจสอบพบการทุจริต**

**2.5.1 ข้อตกลงหรือวิธีการอื่นใดระหว่างบุคลากรในองค์กรให้ปฏิบัติหน้าที่ราชการด้วยความซื่อสัตย์ สุจริต มีคุณธรรม จริยธรรม และการบริหารราชการกิจการบ้านเมืองที่ดี**

**1. ชื่อโครงการ : มาตรการ “จัดทำข้อตกลงการปฏิบัติราชการ”**

**2. หลักการและเหตุผล**

จากการประเมินคุณธรรมและความโปร่งใสในการดำเนินงานของหน่วยงานภาครัฐได้กำหนดดัชนี ในการประเมิน ที่คำนึงถึงหลักธรรมาภิบาล จรรยาบรรณสากล และวัฒนธรรมของประเทศไทยเป็นหลักรวมถึงข้อเท็จจริงของการทุจริต ที่เกิดขึ้นภายในหน่วยงานของภาครัฐ สาเหตุส่วนมากเกิดจากการดำเนินงานของระดับบุคคล หรือเกิดจากปัจจัยทางวัฒนธรรมขององค์กร หรือเกิดจากลักษณะงานและการรับสิ่งของต่างๆ ที่เอื้อให้เกิดการทุจริต ดังนั้น วิธีการบริหารจัดการภายในองค์กรที่นำไปสู่การปรับเปลี่ยนพฤติกรรม ค่านิยมและวัฒนธรรมขององค์กรให้กลายเป็นสิ่งที่ยอมรับได้ของผู้บริหารและเจ้าหน้าที่ภายในองค์กร โดยการสร้างความตระหนักถึงความรับผิดชอบและการมีส่วนร่วมในการต่อต้านการทุจริตภายในองค์กรของผู้บริหารและเจ้าหน้าที่ถึงแม้จะเป็นสิ่งที่ยากต่อการดำเนินงานก็ตาม แต่เป็นสิ่งสำคัญที่หน่วยงานต้องสร้างให้เกิดการเปลี่ยนแปลงเพื่อนำไปสู่องค์กร ที่มีคุณธรรมและความโปร่งใสในการดำเนินงาน ตลอดจนเป็นการสร้างแนวร่วมในการต่อต้านการทุจริตอันจะส่งผลต่อสังคม ชุมชน และประเทศเกิดความตระหนักถึงภัยจากากรทุจริตและปฏิเสธการทุจริตในทุกรูปแบบ

ดังนั้น เทศบาลตำบลหนองแก จึงได้จัดทำมาตรการ “จัดทำข้อตกลงการปฏิบัติราชการ” ที่กำหนดดัชนีในการประเมินการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดีขึ้น เพื่อเป็นการพัฒนาวิธีการดำเนินงานภายในองค์กรที่จะนำไปสู่การยกระดับคุณธรรมและความโปร่งใสในการดำเนินงานให้สูงขึ้น

**3. วัตถุประสงค์**

3.1 เพื่อให้บุคลากรปฏิบัติราชการด้วยความซื่อสัตย์ สุจริต มีคุณธรรม ตามแนวทางการบริหารกิจการบ้านเมืองที่ดี

3.2 เพื่อให้ทุกส่วนราชการ (สำนัก/กอง) นำไปยึดถือและปฏิบัติ

3.3 เพื่อเสริมสร้างวัฒนธรรมองค์กรที่มีความโปร่งใส มีคุณธรรม

**4. เป้าหมาย/ผลผลิต**

บุคลากรในองค์กรปฏิบัติตามเกณฑ์ตัวชี้วัดข้อตกลงการปฏิบัติราชการ

**5. พื้นที่ดำเนินการ**

เทศบาลตำบลหนองแก

**6. วิธีดำเนินการ**

6.1 จัดทำข้อตกลงในการปฏิบัติราชการของทุกส่วนราชการระหว่างส่วนราชการกับผู้บริหารท้องถิ่น ที่มีดัชนีในการประเมินการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดี

6.2 รวบรวมรายงานข้อตกลงการปฏิบัติราชการของทุกส่วนราชการเสนอผู้บริหารทราบ

6.3 ประชาสัมพันธ์พร้อมแจ้งให้ทุกส่วนราชการถือปฏิบัติ

**7. ระยะเวลาดำเนินการ**

ปีงบประมาณ พ.ศ. 2562 - 2564

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

ทุกสำนัก/กอง เทศบาลตำบลหนองแก

**10. ตัวชี้วัด/ผลลัพธ์**

เทศบาลตำบลหนองแก มีการจัดทำข้อตกลงการปฏิบัติราชการของทุกส่วนราชการระหว่างส่วนราชการกับผู้บริหารท้องถิ่นที่มีดัชนี ในการประเมินการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดี

**2.5.2 มีการให้ความร่วมมือกับหน่วยงานราชการ จังหวัด อำเภอ ที่ได้ดำเนินการตามอำนาจหน้าที่เพื่อการตรวจสอบ ควบคุม ดูแลการปฏิบัติราชการขององค์กรปกครองส่วนท้องถิ่น**

**1. ชื่อโครงการ : กิจกรรม ให้ความร่วมมือกับหน่วยตรวจสอบที่ได้ดำเนินการตามอำนาจหน้าที่เพื่อการตรวจสอบ ควบคุม ดูแล การปฏิบัติราชการของเทศบาลตำบลหนองแก**

**2. หลักการและเหตุผล**

เทศบาลตำบลหนองแกให้ความร่วมมือกับหน่วยตรวจสอบที่ได้ดำเนินการตามอำนาจหน้าที่เพื่อการตรวจสอบ ควบคุม ดูแล การปฏิบัติราชการของเทศบาลตำบลหนองแก เนื่องจากเห็นความสำคัญของการตรวจสอบที่จะเป็นปัจจัยสำคัญช่วยให้การดำเนินงานตามภารกิจของเทศบาลตำบลหนองแก เป็นไปอย่างมีประสิทธิภาพและประสิทธิผล ช่วยป้องกันหรือลดความเสี่ยงจากการดำเนินงานที่ผิดพลาดและลดความเสียหาย ที่อาจจะเกิดขึ้น ซึ่งนอกจากจะให้ความร่วมมือกับหน่วยตรวจสอบภายนอก (ป.ป.ช., สตง.,จังหวัด, อำเภอ) แล้ว เทศบาลตำบลหนองแก ยังให้ความสำคัญกับการตรวจสอบภายในด้วย โดยให้มีเจ้าหน้าที่ตรวจสอบภายใน ทำหน้าที่ตรวจสอบภายในโดยอิสระ/มีแผนการตรวจสอบภายใน และรายงานผลการตรวจสอบภายในทุกส่วนราชการ

การให้ความร่วมมือกับสำนักงานการตรวจเงินแผ่นดิน ในการตรวจสอบบัญชีและงบการเงินประจำปี ได้มอบหมายให้หน่วยงานผู้เบิก/หัวหน้าหน่วยคลัง มีหน้าที่ให้คำชี้แจงและอำนวยความสะดวกแก่เจ้าหน้าที่ของสำนักงานการตรวจเงินแผ่นดิน กรณีได้รับข้อทักท้วงให้หัวหน้าหน่วยงานผู้เบิก/หัวหน้าหน่วยงานคลังปฏิบัติตามข้อทักท้วงโดยเร็ว อย่างช้าไม่เกิน 45 วัน นับจากวันที่ได้รับแจ้งข้อทักท้วง กรณีที่ชี้แจงข้อทักท้วงไปยัง สตง. แล้ว แต่ สตง.ยืนยันว่ายังไม่มีเหตุผลที่จะล้างข้อทักท้วง ก็จะดำเนินการชี้แจงเหตุผลและรายงาน ให้ผู้ว่าราชการจังหวัดให้เสร็จสิ้นภายใน 45 วัน นับจากวันที่ได้รับทราบผลการวินิจฉัย ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 แก้ไขเพิ่มเติมถึง (ฉบับที่ 3) พ.ศ. 2548

ในกรณีที่มีการตรวจสอบการทุจริต มีการมอบหมายให้งานสอบสวนและดำเนินการทางวินัย ฝ่ายนิติการและดำเนินการทางวินัย กองวิชาการและแผนงาน มีหน้าที่ดำเนินการให้เป็นไปตามระเบียบกฎหมายโดยเคร่งครัด เที่ยงธรรมไม่เลือกปฏิบัติ กรณีมีเรื่องร้องเรียนกล่าวหาบุคลากรที่ปฏิบัติราชการตามอำนาจหน้าที่โดยมิชอบ

นอกจากนี้ ยังให้ความร่วมมือกับสำนักงาน ป.ป.ช./สำนักงาน ป.ป.ช. จังหวัด ที่ได้ดำเนินการตามอำนาจหน้าที่เพื่อการตรวจสอบ ควบคุม ดูแล การปฏิบัติราชการของเทศบาลตำบลหนองแก เพื่อความโปร่งใส และป้องกันการทุจริต และผลการบริหารงานที่ผ่านมาในรอบ 10 ปี ไม่พบการทุจริตแต่อย่างใด

**3. วัตถุประสงค์**

3.1 เพื่อให้เป็นมาตรการจัดการ กรณีได้รับทราบหรือรับแจ้ง หรือตรวจสอบพบการทุจริต

3.2 เพื่อความโปร่งใส และป้องกันการทุจริต ตามหลักการบริหารกิจการบ้านเมืองที่ดี

**4. เป้าหมาย/ผลผลิต**

ทุกสำนัก/กอง/ฝ่าย จัดทำข้อตกลงการปฏิบัติราชการต่อผู้บริหาร

**5. พื้นที่ดำเนินการ**

ทุกสำนัก/กอง/ฝ่าย เทศบาลตำบลหนองแก

**6. วิธีดำเนินการ**

- ทุกสำนัก/กอง/ฝ่าย/งาน ให้ความร่วมมือกับหน่วยตรวจสอบที่ได้ดำเนินการตามอำนาจหน้าที่เพื่อการตรวจสอบ ควบคุม ดูแล การปฏิบัติราชการของเทศบาลตำบลหนองแก

- ปฏิบัติตามข้อทักท้วงฯ ตามระเบียบ ฯ ภายในกำหนด

**7. ระยะเวลาดำเนินการ**

ปีงบประมาณ พ.ศ. 2562 – 2564

**8. งบประมาณดำเนินการ**

ใช้จ่ายงบประมาณรวมในหมวดค่าตอบแทน ค่าใช้สอย และวัสดุ

**9. ผู้รับผิดชอบโครงการ**

ทุกสำนัก/กอง/ฝ่าย เทศบาลตำบลหนองแก

**10. ตัวชี้วัด/ผลลัพธ์**

10.1 เทศบาลตำบลหนองแก มีมาตรการจัดการ กรณีได้รับทราบหรือรับแจ้ง หรือตรวจสอบพบการทุจริต

10.2 เทศบาลตำบลหนองแก มีความโปร่งใส และป้องกันการทุจริต ตามหลักการบริหารกิจการบ้านเมืองที่ดี

**2.5.3 ดำเนินการให้มีเจ้าหน้าที่ที่รับผิดชอบดำเนินการให้เป็นไปตามกฎหมาย กรณีมีเรื่องร้องเรียนกล่าวหาบุคลากรในองค์กรปกครองส่วนท้องถิ่นที่ปฏิบัติราชการตามอำนาจหน้าที่โดยมิชอบ**

**1. ชื่อโครงการ : มาตรการ “แต่งตั้งผู้รับผิดชอบเกี่ยวกับเรื่องร้องเรียน”**

**2. หลักการและเหตุผล**

ด้วยเทศบาลตำบลหนองแก มีนโยบายใช้หลักธรรมาภิบาลส่งเสริมให้ภาคประชาชนเข้ามามีส่วนร่วมโดยเปิดโอกาสให้ประชาชนสามารถเสนอเรื่องร้องเรียน แจ้งเบาะแส เสนอข้อคิดเห็น ซึ่งสามารถ ยื่นคำร้องเรียน ผ่านช่องทางต่างๆ ได้แก่ ระบบอินเตอร์เน็ต ทางโทรศัพท์ หรือแจ้งเบาะแสด้วยตนเอง

ฉะนั้น เพื่อให้การดำเนินการรับเรื่องร้องเรียนเป็นไปด้วยความเรียบร้อยสามารถแก้ไขความเดือดร้อนของประชาชนได้อย่างมีประสิทธิภาพ จึงได้แต่งตั้งคณะทำงานรับผิดชอบการรับเรื่องร้องเรียนประจำเทศบาลตำบลหนองแก รวมถึงจัดทำคู่มือดำเนินการเรื่องร้องเรียนของเทศบาลตำบลหนองแกขึ้น เพื่อดำเนินการมาตรการจัดการในกรณีได้รับทราบหรือรับแจ้งเรื่องร้องเรียนต่างๆ เจ้าหน้าที่รับผิดชอบได้ถือปฏิบัติให้เป็นแนวทางเดียวกัน

**3. วัตถุประสงค์**

3.1 เพื่อจัดให้มีเจ้าหน้าที่ผู้รับผิดชอบดำเนินการรับแจ้งเรื่องร้องเรียนต่างๆ

3.2 เพื่อจัดให้มีมาตรการจัดการในกรณีได้รับทราบหรือรับแจ้งหรือตรวจสอบพบการทุจริตเป็นไป ตามขั้นตอนการปฏิบัติงานที่สอดคล้องกับกฎหมาย ระเบียบและหลักเกณฑ์เกี่ยวข้องอย่างถูกต้อง

**4. เป้าหมาย/ผลผลิต**

มีการมอบหมายแต่งตั้งเจ้าหน้าที่รับผิดชอบดำเนินการเกี่ยวกับเรื่องร้องเรียน

**5. พื้นที่ดำเนินการ**

เทศบาลตำบลหนองแก

**6. วิธีดำเนินการ**

6.1 กำหนดผู้รับผิดชอบเรื่องร้องเรียน

6.2 จัดทำคู่มือดำเนินการเรื่องร้องเรียนของเทศบาลตำบลหนองแก

6.3 จัดประชุมให้ความรู้เจ้าหน้าที่ผู้รับผิดชอบเรื่องร้องเรียนเพื่อใช้เป็นมาตรฐานในการปฏิบัติงานและดำเนินการแก้ไขปัญหาเรื่องร้องเรียนที่ได้รับจากช่องทางการร้องเรียนต่างๆ ให้เป็นไปในทิศทางเดียวกัน โดยโปร่งใสและเป็นธรรม

6.4 เผยแพร่กระบวนการและขั้นตอนในการดำเนินงานเกี่ยวกับเรื่องร้องเรียนของเทศบาลตำบลหนองแก ให้ผู้รับบริการผู้มีส่วนได้เสีย คู่สัญญา ประชาชนทั่วไป หน่วยงานภายนอกตลอดจนบุคลากรภายในหน่วยงาน สามารถเข้าใจและใช้ประโยชน์จากกระบวนการและขั้นตอนดังกล่าวได้ตรงกับความต้องการ

**7. ระยะเวลาดำเนินการ**

ปีงบประมาณ พ.ศ. 2562 - 2564

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดเทศบาล

**10. ตัวชี้วัด/ผลลัพธ์**

เจ้าหน้าที่รับผิดชอบดำเนินการเกี่ยวกับเรื่องร้องเรียนดำเนินการจัดการเรื่องร้องเรียนของเทศบาลตำบลหนองแก ตามคู่มือดำเนินการเรื่องร้องเรียนของเทศบาลตำบลหนองแกโดยปฏิบัติตามขั้นตอนการปฏิบัติงาน ที่สอดคล้องกับกฎหมาย ระเบียบและหลักเกณฑ์ที่เกี่ยวข้องอย่างถูกต้อง

**ลำดับที่ 2**

**1. ชื่อโครงการ : มาตรการ “ดำเนินการเกี่ยวกับเรื่องร้องเรียน กรณีมีบุคคลภายนอกหรือประชาชนกล่าวหาเจ้าหน้าที่ของเทศบาลตำบลหนองแก ว่าทุจริตและปฏิบัติราชการตามอำนาจหน้าที่โดยมิชอบ”**

**2. หลักการและเหตุผล**

สืบเนื่องจากคำสั่งคณะรักษาความสงบแห่งชาติ ที่ 69/2557 เรื่อง มาตรการป้องกันและแก้ไขปัญหา การทุจริตประพฤติมิชอบได้กำหนดให้ทุกส่วนราชการและหน่วยงานของรัฐ กำหนดมาตรการหรือแนวทางป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้างธรรมาภิบาล ในการบริหารงาน และส่งเสริมการมีส่วนร่วมจากทุกภาคส่วนในการตรวจสอบเฝ้าระวัง เพื่อสกัดกั้นมิให้เกิดการทุจริตประพฤติมิชอบได้ ประกอบกับนโยบายของพลเอกประยุทธ์ จันทร์โอชา นายกรัฐมนตรี ได้แถลงนโยบาย ของรัฐบาลต่อสภานิติบัญญัติแห่งชาติ เมื่อวันที่ 12 กันยายน 2557 ก็ได้กำหนดให้มีการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐเป็นนโยบายสำคัญของรัฐบาล เพื่อให้การขับเคลื่อนนโยบายของรัฐบาลและคณะรักษาความสงบแห่งชาติในการป้องกันและแก้ไขปัญหา การทุจริตประพฤติมิชอบเป็นไปอย่างมีประสิทธิภาพ ในการนี้องค์การบริหารส่วนตำบลหนองแก จึงได้จัดทำมาตรการการดำเนินการเกี่ยวกับเรื่องร้องเรียน กรณีมีบุคคลภายนอกหรือประชาชนกล่าวหาเจ้าหน้าที่ของเทศบาลตำบลหนองแก ว่าปฏิบัติราชการตามอำนาจหน้าที่โดยมิชอบขึ้น ทั้งนี้ เพื่อให้ประชาชนหรือผู้มีส่วน ได้เสียได้ทราบช่องทางการร้องเรียนแนวทางการพิจารณารับเรื่องร้องเรียน และการตอบสนองต่อข้อร้องเรียน ในเรื่องการทุจริตหรือประพฤติมิชอบของข้าราชการ และเป็นการสร้างเครือข่ายภาคประชาชนในการช่วยสอดส่องและเฝ้าระวังมิให้เจ้าหน้าที่กระทำการทุจริตหรือประพฤติมิชอบนอกเหนืออำนาจที่ตนมีได้อีกทางหนึ่งด้วย

**3. วัตถุประสงค์**

3.1 เพื่อสร้างจิตสำนึกให้แก่พนักงานส่วนตำบล พนักงานครูองค์การบริหารส่วนตำบล บุคลากรทางการศึกษาในองค์การบริหารส่วนตำบล พนักงานจ้างตามภารกิจและลูกจ้างของเทศบาลตำบลหนองแกยึดมั่น ในคุณธรรมจริยธรรมที่ดีและตระหนักถึงความสำคัญของภัยของการทุจริตและประพฤติมิชอบ

3.2 เพื่อให้การตรวจสอบเรื่องร้องเรียนเกี่ยวกับการทุจริตและประพฤติมิชอบ เป็นไปอย่างรวดเร็ว โปร่งใส เป็นธรรม

**4. เป้าหมาย**

“เจ้าหน้าที่” หมายถึง พนักงานเทศบาล พนักงานครูเทศบาล บุคลากรทางการศึกษาในเทศบาลตำบล พนักงานจ้างตามภารกิจ และลูกจ้างของเทศบาลตำบลหนองแก

**5. พื้นที่ดำเนินการ**

เทศบาลตำบลหนองแก อำเภอหนองเรือ จังหวัดขอนแก่น

**6. วิธีดำเนินการ**

6.1 ดำเนินการกำหนดหลักเกณฑ์และแนวทางในการพิจารณาเรื่องร้องเรียนว่ามีมูลและเข้าองค์ประกอบความผิดการทุจริตและประพฤติมิชอบหรือไม่

6.2 แต่งตั้งคณะกรรมการสอบข้อเท็จจริง กรณีมีเจ้าหน้าที่ทุจริตและปฏิบัติราชการตามอำนาจหน้าที่ โดยมิชอบ

6.3 กำหนดช่องทางการร้องเรียน แจ้งเบาะแสข้อมูลเกี่ยวกับการทุจริตและประพฤติมิชอบและพัฒนาช่องทางการร้องเรียนให้ง่าย สะดวกและวิธีการคุ้มครองผู้ให้ข้อมูล เพื่อเป็นหลักประกันและสร้างความมั่นใจ แก่ผู้ให้ข้อมูล ในการให้ข้อมูลที่เป็นประโยชน์แก่หน่วยงาน

6.4 แจ้งผลการพิจารณาให้ผู้ร้องเรียนทราบผลและความคืบหน้าของการดำเนินการ ภายใน 5 วัน

**7. ระยะเวลาดำเนินการ**

ปีงบประมาณ พ.ศ. 2562 – 2564

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

งานการเจ้าหน้าที่ สำนักปลัดเทศบาล เทศบาลตำบลหนองแก

**10. ตัวชี้วัด/ผลลัพธ์**

**ตัวชี้วัด**

ร้อยละของเรื่องร้องเรียนของเจ้าหน้าที่ที่มีการทุจริตและประพฤติมิชอบ

**ผลลัพธ์**

ภาคประชาชนมีบทบาทในการเฝ้าระวัง และติดตาม ตรวจสอบการทำงานของเจ้าหน้าที่